Ο **Ζερόμ Τερένς Σινκλέρ** (αγγ. **Jerome Terence Sinclair**, γεννημένος στις 20 Σεπτεμβρίου 1996) είναι Άγγλος επαγγελματίας ποδοσφαιριστής που αγωνίζεται ως επιθετικός στη Γουάτφορντ. Είναι ο νεότερος ποδοσφαιριστής που αγωνίστηκε με τη φανέλα της πρώτης ομάδας της Λίβερπουλ, καθώς έκανε το ντεμπούτο του σε ηλικία 16 ετών και 6 ημερών.

Καριέρα σε συλλόγους
--------------------

### Λίβερπουλ

#### Ακαδημία

Η Λίβερπουλ υπέγραψε συμβόλαιο με τον 14χρονο Σινκλέρ το καλοκαίρι του 2011, όταν ο τελευταίος αποδεσμεύτηκε από την ακαδημία της Γουέστ Μπρόμιτς. Οι προπονητές της Λίβερπουλ τον σύγκριναν με τον Ραχίμ Στέρλινγκ. Τη χρονιά 2011-12 συμμετείχε κυρίως σε αγώνες της Λίβερπουλ κάτω των 16 μέχρι που ο προπονητής Μάικ Μαρς τον τοποθέτησε σε παιχνίδια της ομάδας κάτω των 18 στα τέλη της χρονιάς. Ο Σινκλέρ εντυπωσίασε τους προπονητές της Λίβερπουλ παρά το γεγονός ότι δεν πέτυχε κάποιο τέρμα. Στις 14 Ιουλίου 2012, ο Σινκλέρ μπήκε ως αλλαγή για να πετύχει 3 τέρματα κατά της Έξετερ Σίτι σε φιλικό αγώνα. Σε φιλικά παιχνίδια πριν την αρχή της χρονιάς, ο Σινκλέρ πέτυχε 8 τέρματα σε 6 αγώνες. Πέτυχε το πρώτο του τέρμα σε επίσημο αγώνα για την ομάδα κάτω των 18 στις 25 Αυγούστου 2012, σε αγώνα με την Κρίσταλ Πάλας που έληξε με σκορ 3-3.

#### Νεανικές ομάδες και πρώτη ομάδα

Οι εμφανίσεις του είχαν ως αποτέλεσμα να λάβει κλήση από τον Ροντόλφο Μπόρελ για τους αγώνες του NextGen Series και έκανε το ντεμπούτο του στις 19 Σεπτεμβρίου 2012 στον εκτός έδρας αγώνα με την ΦΚ Ιντερνατσιονάλε Μιλάνο. Στον αγώνα αυτό, ο Σινκλέρ κέρδισε πέναλτι, το οποίο εκτέλεσε εύστοχα ο Κρίστιαν Αντοριάν. Μετά τον αγώνα, ο Σινκλέρ έλαβε κλήση από τον προπονητή της πρώτης ομάδας, Μπρένταν Ρότζερς, για τον αγώνα του τρίτου γύρου του Λιγκ Καπ απέναντι στη Γουέτσ Μπρόμιτς στις 26 Σεπτεμβρίου 2012. Μπήκε ως αλλαγή στο 81ο λεπτό στη θέση του Σαμέντ Γιεσίλ στον αγώνα που έληξε με σκορ 2-1 υπέρ της Λίβερπουλ και έγινε ο νεότερος ποδοσφαιριστής που συμμετείχε σε αγώνα της πρώτης ομάδας, όντας 16 ετών και 6 ημερών. Για το υπόλοιπο της χρονιάς 2012-13, ο Σίνκλαιρ συμμετείχε σε αγώνες της Λίβερπουλ κάτω των 18.

Η χρονιά 2013-14 βρήκε τον Σινκλέρ τραυματία για μεγάλα διαστήματα, με αποτέλεσμα να έχει ελάχιστη προόδο.

Μέχρι τις αρχές Μαρτίου 2015, ο Σινκλέρ πέτυχε 22 τέρματα για τις νεανικές ομάδες της Λίβερπουλ σε διάφορα επίπεδα, συμπεριλαμβανομένου 6 τερμάτων σε 7 αγώνες του UEFA Youth League, όπου διακρίθηκε στους αγώνες κατά της Μάντσεστερ Γιουνάιτεντ κάτω των 21 (με τον Βίκτορ Βαλντές στα τέρματα) και της Τσέλσι ΦΚ. Οι καλές του εμφανίσεις είχαν ως αποτέλεσμα να συμπεριληφθεί στη σύνθεση της ομάδας για τους αγώνες του Γιουρόπα Λιγκ κατά της Μπεσίκτας Τζιμναστίκ Κουλουμπού τον Φεβρουάριο.

Στις 16 Μαρτίου 2015, ο Σινκλέρ στάλθηκε δανεικός στην Γουίγκαν Αθλέτικ, όπου βρισκόταν και ο συμπαίκτης του (από την ακαδημία) Σέι Όχο. Την επόμενη μέρα, έκανε το ντεμπούτο του για τη Γουίγκαν (αυτή ήταν και η μοναδική του συμμετοχή για την ομάδα), αντικαθιστώντας τον Μαρκ-Αντουάν Φορτουνέ στα τελευταία 8 λεπτά του αγώνα με τη Γουότφορντ ΦΚ στο DW Stadium - ο αγώνας έληξε με σκορ 0-2 υπέρ της Γουότφορντ. Μετά την επιστροφή του στη Λίβερπουλ, ο Σινκλέρ έκανε το ντεμπούτο του στην Πρέμιερ Λιγκ στις 10 Μαΐου, όταν μπήκε στο 68ο λεπτό (ως αλλαγή για τον Ρίκι Λάμπερτ) του αγώνα με τη Τσέλσι ΦΚ (1-1).

Στις 8 Ιανουαρίου 2016 έπαιξε το πρώτο του παιχνίδι για τη Λίβερπουλ τη χρονιά 2015-16 στον αγώνα του τρίτου γύρου του FA Cup απέναντι στην Έξετερ Σίτι (2-2) και πέτυχε το πρώτο του τέρμα για την πρώτη ομάδα. Δέκα μέρες αργότερα δήλωσε πως θα αποχωρήσει από τη Λίβερπουλ στο τέλος της χρονιάς και πως βλέπει μια μεταγραφή στην Ισπανία.

Διεθνής καριέρα
---------------

Έκανε το ντεμπούτο του για την εθνική Αγγλίας κάτω των 16 στις 27 Οκτωβρίου 2011 και πέτυχε ένα τέρμα στον αγώνα με την εθνική Ουαλίας (4-0) στα πλαίσια του 2011 Victory Shield. Πέτυχε επίσης ακόμα δύο τέρματα στο 2012 Montaigu Tournament, δίνοντας τη νίκη στην Αγγλία στους αγώνες με την εθνική Γαλλίας και την εθνική Μαρόκο. Αργότερα έλαβε κλήση στην εθνική Αγγλίας κάτω των 17. Πέτυχε το πρώτο του τέρμα για την εθνική στις 31 Αυγούστου 2012, ανοίγοντας το σκορ στον αγώνα με την εθνική Τουρκίας - ο αγώνας έληξε με σκορ 4-1 υπέρ της Αγγλίας. Στις 2 Οκτωβρίου, συμπεριλήφθη στη σύνθεση της εθνικής Αγγλίας για τους προκριματικούς αγώνες του Ευρωπαϊκού Πρωταθλήματος Ποδοσφαίρου κάτω των 17 2013 στην Εσθονία.

Στατιστικά
----------

*Τελευταία ενημέρωση: 31 Ιανουαρίου 2016.*

| Ομάδα | Πρωτάθλημα | Κύπελλο | Λιγκ Καπ | Ευρώπη | Σύνολο |
| --- | --- | --- | --- | --- | --- |
| Ομάδα | Χρονιά | Πρωτάθλημα | AΣ | Τ | Σ | Τ | Σ | Τ | Σ | Τ | Σ | Τ |
| Λίβερπουλ ΦΚ | 2012-13 | Πρέμιερ Λιγκ | 0 | 0 | 0 | 0 | 1 | 0 | 0 | 0 | 1 | 0 |
| 2013-14 | Πρέμιερ Λιγκ | 0 | 0 | 0 | 0 | 0 | 0 | 0 | 0 | 0 | 0 |
| 2014-15 | Πρέμιερ Λιγκ | 2 | 0 | 0 | 0 | 0 | 0 | 0 | 0 | 2 | 0 |
| 2015-16 | Πρέμιερ Λιγκ | 0 | 0 | 2 | 1 | 0 | 0 | 0 | 0 | 2 | 1 |
| Σύνολο | 2 | 0 | 2 | 1 | 1 | 0 | 0 | 0 | 5 | 1 |
| Γουίγκαν Αθλέτικ (δανεικός) | 2014-15 | Championship | 1 | 0 | 0 | 0 | 0 | 0 | 0 | 0 | 1 | 0 |
| Σύνολο | 1 | 0 | 0 | 0 | 0 | 0 | 0 | 0 | 1 | 0 |
| Σύνολο καριέρας | 3 | 0 | 2 | 1 | 1 | 0 | 0 | 0 | 6 | 1 |

Παραπομπές
----------

1. ↑  «Premier League Clubs submit Squad Lists» (PDF). Premier League. 3 Σεπτεμβρίου 2014, σελ. 21. Αρχειοθετήθηκε από το πρωτότυπο στις 22 Οκτωβρίου 2014. .
2. ↑  UEFA Youth League
3. ↑  James Pearce (3 Μαρτίου 2015). «Carragher: Liverpool FC outstanding starlet Sinclair needs loan spell – Liverpool Echo». *Liverpool Echo*.
4. ↑  «Liverpool teenager Jerome Sinclair set to become club's youngest ever player aged 16 years and six days.Liverpool went on to win 2–1 he has not played for the first team since his debut against West Brom». *The Daily Telegraph* (London). 26 Σεπτεμβρίου 2012.. Ανακτήθηκε στις 26 Σεπτεμβρίου 2012.
5. ↑  «Jerome Sinclair scored twice as Liverpool started their UEFA Youth League journey with a bang... but who is the hotshot already being compared to Raheem Sterling?». *Daily Mail* (London). 17 Σεπτεμβρίου 2014.. Ανακτήθηκε στις 3 Οκτωβρίου 2014.
6. ↑  «West Brom 1–2 Liverpool». BBC Sport. 26 Σεπτεμβρίου 2012.. Ανακτήθηκε στις 26 Σεπτεμβρίου 2012.
7. 1 2  Andy Kelly (3 Μαρτίου 2015). «Liverpool FC U21s 2–0 Chelsea U21s: Jerome Sinclair could be next Academy graduate heading to first team and Sergi Canos' form going from strength to strength – five things we learned». *Liverpool Echo*.
8. ↑  «Liverpool youngster Jerome Sinclair scored a terrific goal in U21 game against Chelsea [Video] – Football (soccer) highlights, goals, videos & clips – 101 Great Goals». 101greatgoals.com. Αρχειοθετήθηκε από το πρωτότυπο στις 2 Απριλίου 2015. Ανακτήθηκε στις 27 Απριλίου 2016.
9. ↑  Andy Kelly (3 Μαρτίου 2015). «Liverpool FC U21s boss Michael Beale: 'We won't hold our boys back – we encouraged them to showcase their talents on live TV'». *Liverpool Echo*.
10. ↑  «Sinclair Joins Wigan on Youth Loan Deal». Liverpool F.C. 16 Μαρτίου 2015. Αρχειοθετήθηκε από το πρωτότυπο στις 2015-07-07.. Ανακτήθηκε στις 17 Μαρτίου 2015.
11. ↑  «Wigan 0-2 Watford». BBC Sport. 17 Μαρτίου 2015.. Ανακτήθηκε στις 3 Δεκεμβρίου 2015.
12. ↑  «Chelsea 1–1 Liverpool». BBC Sport. 10 Μαΐου 2015.. Ανακτήθηκε στις 13 Ιουλίου 2015.
13. ↑  «Exeter City 2 - 2 Liverpool». *BBC Sport*. 8 Ιανουαρίου 2016. Ανακτήθηκε στις 8 Ιανουαρίου 2016.
14. ↑  Stone, Simon (18 Ιανουαρίου 2016). «Jerome Sinclair: Liverpool youngster to leave the club». BBC Sport.. Ανακτήθηκε στις 26 Ιανουαρίου 2016.
15. ↑  "England 4–0 Wales" The FA.com. 27 Οκτωβρίου 2011. Ανακτήθηκε στις 1 Οκτωβρίου 2012.
16. ↑  "France 0–1 England" The FA.com. 9 Απριλίου 2012. Ανακτήθηκε στις 1 Οκτωβρίου 2012.
17. ↑  "Morocco 0–1 England" The FA.com. 5 Απριλίου 2012. Ανακτήθηκε στις 1 Οκτωβρίου 2012.
18. ↑  «Profile: Jerome Sinclair». Football Association. Αρχειοθετήθηκε από το πρωτότυπο στις 4 Σεπτεμβρίου 2014. Ανακτήθηκε στις 26 Σεπτεμβρίου 2012.
19. ↑  "England 4–1 Turkey" The FA.com. 31 Αυγούστου 2012. Ανακτήθηκε στις 1 Οκτωβρίου 2012.
20. ↑  "Peacock's Pick" The FA.com. 2 Οκτωβρίου 2012. Ανακτήθηκε στις 5 Οκτωβρίου 2012.
21. ↑  Jerome Sinclair Στατιστικά καριέρας στο Soccerbase

Εξωτερικοί σύνδεσμοι
--------------------

* Jerome Sinclair Στατιστικά καριέρας στο Soccerbase
* Σελίδα του ποδοσφαιριστή Αρχειοθετήθηκε 2014-09-04 στο Wayback Machine. στην επίσημη ιστοσελίδα της Αγγλικής Ποδοσφαιρικής Ένωσης
* Σελίδα του ποδοσφαιριστή στην επίσημη ιστοσελίδα της Λίβερπουλ ΦΚ
* Σελίδα του ποδοσφαιριστή στην ιστοσελίδα LFC History

|  |  |  |  |  |
| --- | --- | --- | --- | --- |
| 

| π • σ • ε
Γουότφορντ περιόδος 2017-18 |
| --- |
|  |
|  | 
**30** Καρνέζης  · **1** Γκόμες · **35** Μπάχμαν  · **27** Καμπασέλ  · **5** Πρεντλ · **15** Κάθκαρτ · **3** Μπρίτος  · **4** Καμπούλ · **6** Μαριάπα · **13** Ουαγκέ · **31** Χόμπαν · **22** Ζέχελαρ · **25** Χοσέ Χολέμπας · **2** Τζανμάατ · **21** Φεμενία · **29** Καπού **14** Τσαλόμπα · **16** Ντουκουρέ · **19** Ουίλ Χιούζ · **8** Τομ Κλέβερλι · **23** Γουάτσον · **37** Ρομπέρτο Περέιρα · **11** Ριτσάρλισον · **10** Σαξές · **28** Καρίγιο · **18** Γκρέυ · **9** Ντίνι · **33** Οκάκα · **33** Σινκλέρ Προπονητής: Τζάβι Γκρατσία |

 |